open-index/open-wikipedia-markdown huggingface dataset:
Alavuden kirkko

**Alavuden kirkko** on paikkakunnan neljäs kirkko ja valmistui vuonna 1914. Rapatun tiilikirkon on suunnitellut Kauno S. Kallio. 

Muodoltaan Alavuden kirkko on pitkäkirkko, jota kattaa korkea aumakatto. Oskari Paatelan maalaama alttaritaulu esittää Jeesuksen ottamista ristiltä. Kirkon nykyiset urut on hankittu vuonna 1970 ja peruskorjattu vuosina 2006–2007.

Merkittävin uudistus kirkkoon tehtiin vuonna 1992, kun kirkon takaosa muutettiin eteisaulaksi. Samalla rakennettiin lastenhoitohuone, morsiusparin huone sekä erillinen tila äänentoistoa ja televisiolähetyksiä varten.

Alavuden kirkko toimii kesäisin myös tiekirkkona.

Alavuden kirkko ja Alavuden ensimmäisen kirkon paikalla sijaitseva Muistojen kappeli on luokiteltu Suomen valtakunnallisesti merkittäviin rakennettuihin kulttuuriympäristöihin.

## Aiemmat kirkkorakennukset
Alavuden kirkon paikalla oli ensin saarnahuone, joka valmistui vuonna 1674. Kellotapuli valmistui vuonna 1734. Seuraava kirkko valmistui vuonna 1746, ja sen suunnitteli todennäköisesti vöyriläinen Henrik Katila. Sen korvasi vuonna 1825 kirkko, joka tehtiin pitkälti Vimpelin kirkon piirustusten pohjalta. Juho Kohlström suunnitteli samaan aikaan valmistuneen uuden kellotapulin. Tämä kolmas kirkko paloi vuonna 1912, mutta kellotapuli säilyi. Myös keskikäytävällä olleet kolme kynttiläkruunua saatiin pelastettua, ja ne ovat käytössä nykyisessä kirkossa. Vanhin kynttiläkruunu on peräisin vuodelta 1828.

## Lähteet

## Aiheesta muualla

*
Asylum (Kissin albumi)

**Asylum** on yhdysvaltalaisen rockyhtye Kissin kolmastoista studioalbumi. Albumin ovat tuottaneet yhtyeen laulaja ja rytmikitaristi Paul Stanley sekä laulaja ja basisti Gene Simmons. 

*Asylum* julkaistiin Mercury Records -levymerkillä 16. syyskuuta 1985, ja yhtyeen kotimaassa Yhdysvalloissa albumi nousi Billboardin albumilistalla korkeimmillaan sijalle 20. Albumin vastaanotto Yhdysvalloissa oli hieman ristiriitainen, mutta tästä huolimatta albumi saavutti kultalevyyn oikeuttavan myyntilukeman jo vajaat kaksi kuukautta julkaisunsa jälkeen. Vaikka vuoteen 1987 mennessä albumia oli myyty Yhdysvalloissa jo platinalevyyn oikeuttava määrä, ei Recording Industry Association of America ole vielä tänäkään päivänä myöntänyt yhtyeelle albumista platinalevyä.

Yhdysvalloissa albumin kappaleista singleinä julkaistiin ainoastaan Paul Stanleyn kirjoittama "Tears Are Falling", joka saavutti Yhdysvalloissa kohtalaisesti menestystä singlenä. Billboardin singlelistalla "Tears Are Fallingin" sijoitus oli vasta 51., mutta Hot Mainstream Rock Tracks -listalla kappale saavutti suurempaa menestystä nousten sijalle 20. Kappaleen musiikkivideosta muodostui singlen kehnommanpuoleisesta menestyksestä huolimatta valtavan suosittu Music Televisionin *Dial MTV*-ohjelmassa, jossa musiikkivideoa esitettiin niin tiuhaan että Music Television joutui ottamaan käyttöönsä uuden säännön, jonka mukaan ohjelmassa toivottujen videoiden täytyi olla jo muutamia viikkoja vanha että niitä voitaisiin esittää. Myös kappale "Uh! All Night" julkaistiin singlenä Alankomaissa ja Filippiineillä. "Tears Are Fallingin" ja "Uh! All Nightin" ohella myös kappale "Who Wants to Be Lonely" on saavuttanut pienimuotoisen klassikon aseman, ja myös tästä kappaleesta sekä "Uh! All Nightista" tehtiin musiikkivideo.

Albumi on ensimmäinen Kissin studioalbumi, jolla yhtyeeseen albumin ilmestymisvuonna liittynyt soolokitaristi Bruce Kulick soittaa jokaisella kappaleella; hän oli vuoden 1984 *[[Animalize]]*-studioalbumilla esiintynyt nimettömästi ns. "haamusoittajana" kappaleissa "Lonely is the Hunter" ja "Murder in High Heels", kunnes liittyi yhtyeeseen kesken albumia seuranneen kiertueen korvaten Mark St. Johnin soolokitaristina. *Asylumilla* sessiomuusikkoina toimivat bassoa kappaleessa "Uh! All Night" soittanut Jean Beauvoir sekä joitain rumpuosuuksia albumille äänittänyt Allan Schwartzberg.

## Kappaleet

## Kokoonpano
;Kiss
* Paul Stanley – kitara, basso, laulu 
* Gene Simmons – basso, komppikitara raidoilla 2 ja 4
* Bruce Kulick – soolo- ja komppikitara, taustalaulu
* Eric Carr – rummut, perkussiot, taustalaulu
;ja
*Jean Beauvoir - basso ja taustalaulu kappaleissa "Who Wants to Be Lonely" ja "Uh! All Night"
*Allan Schwartzberg - rumpujen jälkiäänitykset

## Lähteet

## Aiheesta muualla
*
Kurba

**Kurba** () kylä ja kylähallinto Koskenalan piirissä Venäjällä. Kurban alue kuuluu Ojatin vepsäläisalueeseen ja siellä sijaitsee vepsäläisen kulttuurin museo.
Juhani Paajanen

**Mauno Juhani Paajanen** (s. 19. joulukuuta 1947 Pori)  oli Vantaan kaupunginjohtaja vuosina 2003–2011. Hän on puoluetaustaltaan sosialidemokraatti.

Paajanen valmistui diplomi-insinööriksi Teknillisen korkeakoulun rakennusinsinööriosastolta vuonna 1972. Ennen kaupunginjohtajuutta hän oli Pääkaupunkiseudun yhteistyövaltuuskunta YTV:n yhteistyöjohtaja.

Vuonna 2007 Paajanen osallistui vuoden 2050 Suur-Helsingin visiokilpaan työparinaan SRV-yhtiöiden perustajajäsen, Rakennusinsinööriliiton puheenjohtaja Jorma Haapamäki. Heidän ehdotuksessaan Pasila olisi Helsingin keskusta vuonna 2050 ja metro kulkisi lentokentän kautta Hyrylään.

Paajanen jäi eläkkeelle Vantaan kaupunginjohtajan tehtävästä keväällä 2011. Vuosina 2012–2013 hän toimi liikenne- ja viestintäministeriön selvitysmiehenä. Hänen tehtävänään oli kartoittaa julkisin varoin rahoitettavien eri hallinnonalojen henkilökuljetusten yhdistämistä.

## Lähteet
Tampa Bay Buccaneers

**Tampa Bay Buccaneers** on Yhdysvalloissa NFL:ssä pelaava amerikkalaisen jalkapallon seura. Se pelaa National Football Conferencen eteläisessä divisioonassa, NFC Southissa. Seuran kotipaikka on Tampassa, Floridan osavaltiossa.

Joukkue liittyi NFL:ään samaan aikaan Seattle Seahawksin kanssa vuonna 1976. Joukkueen omisti vuodesta 1995 yhdysvaltalainen miljardööri Malcolm Glazer, joka omisti Buccaneersin lisäksi Englannin Valioliiga -joukkue Manchester Unitedin. Hänen kuoltuaan vuonna 2014 omistajina ovat jatkaneet hänen perillisensä.

Buccaneers on voittanut Super Bowlin kaksi kertaa, kaudella 2002 ja 2020. Se voitti tammikuussa 2003 pelatussa loppuottelussa (Super Bowl XXXVII) Oakland Raidersin luvuin 48–21. Joukkue on voittanut oman divisioonansa kuusi kertaa, NFC Centralin kausina 1979, 1981 ja 1999 sekä NFC Southin kausina 2002, 2005 ja 2007, ja pelannut ssa mestaruuskauden 2002 lisäksi kausina 1979 ja 1999. Aloittaessaan NFL:ssä Buccaneers hävisi 26 ensimmäistä otteluaan, mikä on liigan tappioputkiennätys. Joukkueen pisin pudotuspeliputki on neljä kautta, kaudesta 1999 kauteen 2002, ja pisin pudotuspelitön putki 14 kautta, kaudesta 1983 kauteen 1996. Se hävisi vuosina 1983–1996 joka kausi yli puolet otteluistaan, mikä sekin on NFL:n ennätys.

Tampa Bay Buccaneers oli vuonna 2023 *[[Forbes]]in* listauksessa maailman 37. arvokkain urheiluseura 4,2 miljardin dollarin arvolla.

## Historia
### Franchisen perustaminen ja vaikea alku
National Football League myönsi 27. franchising-oikeuden Tampalle vuonna 1974, ja ensimmäinen aloituspotku oli määrä pelata vuonna 1976. Omistaja Hugh Culverhouse, menestynyt floridalainen verolakimies ja välittäjä, palkkasi ensimmäiseksi päävalmentajaksi John McKayn. McKay oli saavuttanut suurta menestystä USC:ssä neljällä kansallisella mestaruudella 16 vuoden aikana ja johti Buccaneersin rakentamisprosessin, joka johti yllättävän nopeaan menestykseen. Kesän  joukkue on pitänyt vuodesta 2009 One Buccaneer Placessa, Tampassa. Vuosina 2002–2008 harjoitusleirin paikkana oli Disney’s Wide World of Sports Complex Lake Buena Vistassa.

## Merkittävät pelaajat
Buccaneers on jäädyttänyt kolmen pelaajansa pelinumerot, Derrick Brooksin (numero 55), Warren Sappin (numero 99) ja Lee Roy Selmonin (numero 63). Lisäksi joukkueella on oma Ring of Honor, johon on valittu edellä mainittujen lisäksi valmentaja John McKay sekä pelaajat Jimmie Giles ja Paul Gruber.

## Lähteet

## Aiheesta muualla

*Joukkueen kotisivut
Jägerhorn

**Jägerhorn** on sukunimi tai suvun vaakunaa kuvaava nimi. Jägerhorneiksi on kutsuttu seuraavia sukua.

* Jägerhorn af Spurila, Suomen Ritarihuoneen suku nro 5, Ruotsin Ritarihuoneen suku nro 114.
* Jägerhorn af Storby, Suomen Ritarihuoneen suku nro 19, Ruotsin Ritarihuoneen aatelissuku nro 226.
* Odygd, keskiaikainen rälssisuku, jonka eräs miespuolinen sukuhaara lienee Jägerhorn af Storby -suku. Sammunut.
* Jägerskiöld, 1500-luvulla Helsingin Herttoniemessä esiintyvä rälssisuku, jonka nimi muutettiin von Jägerhornista Jägerskiöldiksi vuonna 1689. Suomen Ritarihuoneen suku nro 79.

Yllä mainittujen sukujen lisäksi Suomessa esiintyi muita sukuja, jotka kantoivat metsästystorvea vaakunassaan. Yhteistä sukujohtoa näille suvuille ei kuitenkaan ole voitu tehdä. Jägerhorn alkaa esiintyä nimenä vasta 1600-luvulla.
Angola (Indiana)

**Angola** on kaupunki Indianassa, Yhdysvalloissa. Se on Steubenin piirikunnan pääkaupunki. Kaupungissa sijaitsee Tri-State University.

Angolan pinta-ala on United States Census Bureaun mukaan 11,0 km², josta vesistöjä on 0,1 km² (0,47&nbsp;%). Vuoden  väestönlaskennan aikaan kaupungissa oli 7&nbsp;344 asukasta, 2&nbsp;769 taloutta ja 1&nbsp;578 perhettä. Asukastiheys oli 670,3/km².

## Lähteet

## Aiheesta muualla
* Viralliset sivut
Taumatawhakatangihangakoauauotamateapokaiwhenuakitanatahu

**Taumatawhakatangihangakoauauotamateapokaiwhenuakitanatahu** eli **Taumatawhakatangihangakoauauotamateaturipukakapikimaungahoronukupokaiwhenuakitanatahu** on Uudessa-Seelannissa, lähellä Poranghauta sijaitseva 305&nbsp;metrin korkuinen kukkula. Paikallisten asukkaiden puhekielessä mäen nimi on usein vain **Taumata**. 

Nimen pisimmässä versiossa on 85 kirjainta, ja se on yksi maailman pisimmistä paikannimistä. Nimi on maorin kieltä ja tarkoittaa suomeksi suunnilleen: "Mäen laki, jolla Tamatea, suuripolvinen mies, vuorilla kiipeilijä, maantuhoaja, ympäriinsä matkusteleva, soitti huilua rakastetulleen".

Nimi viittaa paikallisessa tarustossa kylän historiaan liitettyyn hahmoon.

Uusiseelantilainen muusikko Peter Cape on nimennyt mäestä tekemänsä laulun keskipitkän nimiversion mukaisesti: *Taumatawhakatangihangakoauauotamateapokaiwhenuakitanatahu*.

## Katso myös
* Luettelo epätavallisista maantieteellisistä nimistä

## Lähteet
Grand Champ

**Grand Champ** on yhdysvaltalaisen hip hop -artistin, DMX:n albumi, joka julkaistiin vuonna 2003. Grand Champilla on muun muassa singlet *Where the Hood At?* ja *Get it on the Floor*. Albumi debytoi Billboard 200 -listan kärkeen tehden DMX:stä ainoan rap-artistin listan historiassa, jonka viisi ensimmäistä albumia ovat debytoineet suoraan kärkisijalle. Albumia on myyty 1,5 miljoonaa kappaletta.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Lähteet
Keisarin salaisuus

**Keisarin salaisuus** (työnimi Itse valtiaat – Kylmää kalkkunaa) on vuonna 2006 valmistunut suomalainen animaatioelokuva. Se on ensimmäinen suomalainen pitkä tietokoneanimaatioelokuva. Se tuli ensi-iltaan 8. syyskuuta 2006. Elokuvan ohjasi Itse valtiaat -animaatiosarjan ohjaajanakin tunnettu Riina Hyytiä. Ääninäyttelijöinä olivat Mika-Ala Panula, Anna Bentley, Heikki Hilander, Erja Manto, Jukka Puotila ja Krisse Salminen.

Elokuvassa pieni kylä joutuu ilkeän keisarin kiusanteon kohteeksi, joten kyläläisten on yhdistettävä voimansa ja taisteltava keisaria, hänen kätyreitä ja tämän suurta, kaksipäistä ihmissyöjäkalkkunaa vastaan. Elokuvassa nähdään monia Itse valtiaat -sarjasta tuttuja hahmoja, mutta muuten elokuva ei millään tavalla liity TV-sarjaan. 

Keisarin salaisuus on saanut kielteisiä arvosteluja   . Elokuvaa on sanottu juoneltaan ja tapahtumiltaan tylsäksi, ja monet kriitikot pettyivät poliittisen satiirin puuttumiseen elokuvasta.

## Tekijät
* Rooleissa: Mika Ala-Panula, Anna Bentley, Heikki Hilander, Erja Manto, Jukka Puotila, Krisse Salminen
* Tarina: Mika Ripatti, Seppo Vesiluoma
* Käsikirjoitus: Aleksi Bardy
* Kuvaus: Pini Hellstedt F.S.C.
* Animointi: Anima Vitae
* Lavastus: Tarja Väätänen
* Pukusuunnittelu: Jouni Mervas
* Äänisuunnittelu: Salla Hämäläinen, Janne Jankeri, Heikki Kossi
* Leikkaus: Kimmo Kohtamäki
* Musiikki: Tauri Oksala
* Linjatuottaja: Leena Mäenpää-Bentley
* Tuottajat: Aleksi Bardy, Olli Haikka, Riina Hyytiä
* Ohjaus: Riina Hyytiä
* Tuotanto: Helsinki-filmi Oy

## Elokuvan kappaleet

Amanda Löfman: "Kyllä kaikki tietää sen"
* Säv. & San. Jörgen Ringqvist - Matti Alfonzetti - Johan Lyander
* Suom. san. TMV & Jonnaemilia
* P. Break A Leg Entertainment Inc.

"Ainutlaatuinen"
* Säv. Marjatta Meritähti, San. Sari Mikkonen-Mannila

"Vapauden kaiho"
* Säv. & San. Hiski Salomaa

Juulia: "Keisarin salaisuus"
* Säv. & Sov. Pertti Haverinen, San. Ilkka Vainio - Pertti Haverinen - Aleksi Bardy
* Kust. Saarnipuu Kustannus Oy
* P. 2006 Edel Records Finland Oy

## Elokuvassa esiintyvät hahmot
* Tarja Halonen (Kylän äiti)
* Paavo Lipponen (Kyläpäällikkö)
* Erkki Tuomioja (Ylioppilas)
* Mauno Koivisto (Vanha herra)
* Martti Ahtisaari (Vanha herra/Entinen keisari)
* Mauri Pekkarinen (Pieni keisarin käskyläinen)
* Seppo Kääriäinen (Keisarin kätyri)
* Anneli Jäätteenmäki (Keisarin käskyläinen)
* Esko Aho (Sillan vahti)
* Matti Vanhanen (Keisarin käskyläisten päällikkö)
* Sauli Niinistö (Kylän seppä/Keisari Kostiainen)
* Ben Zyskowicz (Uudisasukkaiden terhakas esitaistelija)
* Suvi Lindén (Teinityttö)
* Ville Itälä (Banjon soittaja)
* Jyrki Katainen (Uudiasukasjoukkio)
* Suvi-Anne Siimes (Torikauppias)
* Päivi Räsänen (Uudisasukas)
* Anni Sinnemäki (Teinityttö)
* Hömppä (Paavon ja Saulin lapsi)

## Lähteet

## Aiheesta muualla
*http://smackthejack.net/dvd.phtml?id=941 
*Elokuvan viralliset kotisivut
The Great Depression

:*Artikkeli yleistermistä The Great Depression: [[Suuri lama]].*

**The Great Depression** on newyorkilaisen räppärin DMX:n neljäs sooloalbumi.

## Kappaleet
#"Sometimes" 1:06
#"School Street" 3:01
#"Who We Be" 4:47
#"Trina Moe" 4:02
#"We Right Here" 4:27
#"Bloodline Anthem" 4:25
#"Shorty Was Da Bomb" 5:12
#"Damien III" 3:21
#"When I'm Nothing" (feat. Stephanie Mills) 4:33
#"I Miss You" (feat. Faith Evans) 4:40
#"Number 11" 4:25
#"Pull Up" (skit) :20
#"I'ma Bang" 5:03
#"Pull Out" (skit) :24
#"You Could Be Blind" (feat. Mashonda) 4:34
#"The Prayer IV" 1:42
#"A Minute for Your Son" 16:55

## Listat
DMX

**Earl Simmons** (18. joulukuuta 1970 Mount Vernon, New York – 9. huhtikuuta 2021 White Plains, New York), tunnetaan myös nimimerkeillä *Dog Man Xtreme*, *The Divine Master of the Unknown*, *Dark Man X*, kaikista yleisimmin **DMX**-nimellä, oli yhdysvaltalainen hip-hop-artisti ja näyttelijä, joka oli tunnetuimmillaan 1990-luvun lopulla. Hänen lyriikkansa olivat usein uskonnollisia. 

## Lapsuus
Simmons syntyi 18. joulukuuta 1970. Hänen vanhempansa olivat Joe Barker ja Arnett Simmons. Hänellä oli 4 siskoa. 10-vuotiaana Simmons oli erotettu koulusta väkivaltaisen käytöksen takia ja pidätetty kahdesti, tuhopoltosta ja pahoinpitelystä.

Simmons aloitti huumeiden käytön 14-vuotiaana.

## Diskografia

### Albumit
* 
* 
* 
* 
* 
* 
*  (kokoelmalevy)
* 
* 
* 
* 

### Singlet

## Filmografia
* Belly (1998) &ndash; Tommy 'Buns' Bundy
* Romeon on kuoltava (2000) &ndash; Silk
* Boricua's Bond (2000) 
* Exit Wounds (2001) &ndash; Latrell Walker
* Kehdosta hautaan (2003) &ndash; Anthony Fait
* Never Die Alone (2004) &ndash; King David
* Last Hour (2006) &ndash; Black Jack
* ”” (2006) TV-sarja &ndash; DMX
* Death Toll (2006) &ndash; The Dog
* Marble City (2007)

## Lähteet

## Aiheesta muualla
*DMX:n kotisivut
Kurpovo

**Kurpovo** () on kylä ja kylähallinto Koskenalan piirissä Leningradin alueella Venäjällä. Se sijaitsee lähellä Vaasenin taajamaa Syvärin pohjoispuolella Vaasenijoen varrella. Kylähallintoon kuuluvat myös kylät Sagila tai Sogina (Согиницы, *Soginitsy*), Järventaguinen (Заозерье, *Zaozerje*) ja Uslanka (Усланка).

## Lähteet
Janne Ödner

**Jan-Göran "Janne" Ödner** (11. joulukuuta 1948 – 11. syyskuuta 1981 Helsinki) oli suomalainen kitaristi ja musiikkituottaja, jonka omin musiikillinen tyyli oli blues-rock, mutta hän soitti myös jazzia ja kansanmusiikkia. Hän soitti muun muassa Dave Lindholmin Orfeus-yhtyeessä, Kirkan Islanders-yhtyeessä sekä Paroni Paakkunaisen Karelia-yhtyeessä. Ödner tuotti useita 1970-luvun merkkiteoksia kuten Orfeuksen *[[Musiikkia]]*, Royalsin levyt *[[Spring 76]]* ja *[[Out (albumi)|Out]]* sekä Virtasen albumin *[[Uusi jääkausi uhkaa]]*.

Lisäksi Ödner oli kitaristina muun muassa Pave Maijasen ”Fever”-singlellä ja lauloi B-puolen Willie Dixon-klassikon ”Seventh Son”. Levytyskokoonpanosta muodostui Ödnerin jättäydyttyä pois Rock'n'Roll Band. Ödner oli ehdolla myös Wigwamin suunnitellessa uudelleen kitaristin liittämistä kokoonpanoon ennen Pekka "Rekku" Rechardtin valintaa. Vaikka Janne Ödnerillä ei koskaan ollut omaa yhtyettä, hänen vaikutuksensa suomalaiseen pop-musiikkiin on ollut huomattava, ja muun muassa Dave Lindholm on nimennyt hänet tärkeimmäksi oppi-isäkseen kitaransoitossa. Hän oli myös Albert Järvisen parhaita ystäviä ja  eräänlainen filosofinen oppi-isä. Ödnerin kitaraoppilas Ile Kallio päätyi ensimmäiseen Hurriganes -kokoonpanoon hänen suosituksestaan. Esa Pulliaisen vaaleansininen Fender Stratocaster on alun perin kuulunut Ödnerille. Pekka Rechardtin säännöllisesti käyttämä les paul -tyylinen kitara on Janne Ödnerin suunnittelema ja teettämä.

Janne Ödner kuoli Töölön sairaalan ensiapuasemalla syyskuussa 1981 päähän osuneen iskun aiheuttamaan aivoverenvuotoon. Ödner oli ollut vahvassa humalatilassa nakkikioskin jonossa Helsingissä. Hän yritti nojata puuhun mutta kaatuikin maahan ja löi päänsä asfalttiin.

Hänen isänsä oli alttosaksofonia ja viulua soittanut jazz-pioneeri Göran Ödner.

## Diskografia
### Albumit
*Karelia: 
*Kristian: 
*Isokynä & Orfeus: , 
*Albert Järvinen: 
*Jukka Hauru: 
*Rock-Jerry: 
*Virtanen: 
*Matti & Pirjo Bergström: 
*Hector: 
*Calle Lindholm & Musiikkiteatteri Ilona: 
*Royals: , 
*Mike Westhues: 
*Muska: 

### Singlet
*Isokynä & Orfeus: ”Se se on rokkii” (1974, single, tuottaja)
*Paavo Maijanen, Janne Ödner ja Affe Forsman: ”Fever” / ”The Seventh Son” (1975, single, muusikko/tuottaja)
*Mescalero: ”Apache” / ”Like a Gentle Morning” (1975, single, muusikko/sovittaja)

## Lähteet

## Aiheesta muualla
*Jee Jee Jee- Suomalaisen rockin historia (WSOY)
*Turun Sanomat 23.04.2004
*Dave Lindholm_levytyksiä 30 vuotta (Like)
*Suomalaisen rockin tietosanakirja (Soundi 1983)
...And Then There Was X

**...And Then There Was X** on newyorkilaisen rap-artisti DMX:n 21. joulukuuta 1999 julkaistu albumi. Albumilla on muun muassa singlet "Party Up (Up in Here)" ja itseään havainnoiva kappale "Fame". *...And Then There Was X* myi kuusinkertaisesti platinaa ja on DMX:n parhaiten myynyt albumi.

## Kappaleet
#"The Kennel" (Skit) :36
#"One More Road to Cross" 4:20
#"The Professional" 3:35
#"Fame" 3:37
#"A lot to Learn" (Skit) :39
#"Here We Go Again" 3:52
#"Party Up" 4:28
#"Make a Move" 3:33
#"What These Bitches Want" (mukana Sisqó) 4:13
#"What's My Name?" 3:52
#"More 2 a Song" 3:42
#"Don't You Ever" 3:48
#"The Shakedown" (Skit) :35
#"D-X-L (Hard White)" (mukana The L.O.X.& Drag-On) 4:21
#"Comin' for Ya" 4:02
#"Prayer III" 1:59
#"Angel" (mukana Regina Bell) 5:07
#"Good Girls, Bad Guys"  3:55

## Listasijoitukset

## Aiheesta muualla
*http://www.rollingstone.com/reviews/album/304513/review/6068053?utm_source=Rhapsody&utm_medium=CDreview
Turun Ratagolfseura

**Turun Ratagolfseura** on vuonna 1974 perustettu Turussa toimiva ratagolfin eli ratagolfin pelaamiseen keskittynyt yhdistys. Pelaaminen aloitettiin Martinsillan kentällä, josta siirryttiin Ikituuriin vuonna 1977. Oma kenttä rakennettiin vuonna 1981, jossa oli ensimmäisenä vuonna 12 rataa. Seuraavana vuonna kenttä laajeni 18-rataiseksi. Vuonna 2002 Impivaaran radat uusittiin perusteellisesti. TURGS on ollut SM-kilpailujen järjestäjä 1979, 1985, 1994 ja 2003. Joukkue-SM-kisojen järjestäjänä sura on toiminut vuosina 1999 ja 2002. Suomen Mestarina seura on osallistunut Eurooppa Cup -kilpailuihin vuosina 1983, 1985, 1991, 1993 ja 1995. Lisäksi seuran pelaajia on osallistunut Suomen maajoukkueen mukana lukuisiin lajin arvokilpailuihin.

## Aiheesta muualla
*Turun Ratagolfseuran sivut
Road Warrior Animal

**Joseph Laurinaitis ** (26. tammikuuta 1960 – 22. syyskuuta 2020) , tunnettiin nimellä **Road Warrior Animal**, oli yhdysvaltalainen showpainija. Road Warrior Animal tunnetaan "Road Warriors" -joukkueestaan, jonka hän muodosti yhdessä edesmenneen Road Warrior Hawkin kanssa.

## Lähteet
It’s Dark and Hell Is Hot

**It's Dark and Hell Is Hot** on newyorkilaisen rap-artisti DMX:n debyyttialbumi, joka julkaistiin 19. toukokuuta 1998. Albumilla on muun muassa singlet *Get At Me Dog* ja *Stop Being Greedy*. Albumia pidetään hip hop -klassikkona hip hop -fanien keskuudessa ja sitä pidetään gangsta rapin tuojana yleiseen tietoisuuteen. Albumi debytoi ykkössijalle Billboard 200 -listalla ja myi nelinkertaisesti platinaa 18. joulukuuta 2000 mennessä. Vaikka levyllä on vahva hardcore rap-sävy, levyllä on myös runollinen sointu, jonka voi aistia muun muassa seuraavilla kappaleilla "Let Me Fly", "Look Thru My Eyes", "I Can Feel It", "Prayer" ja "The Convo".

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Lähteet
Flesh of My Flesh, Blood of My Blood

**Flesh of My Flesh, Blood of My Blood** on newyorkilaisen räppärin DMX:n toinen albumi, joka julkaistiin 15. joulukuuta 1998. Albumin kansikuva, jossa artistin päälle on kaadettu sian verta, herätti keskustelua albumin julkaisuhetkellä. Albumi debytoi useiden listojen ykkössijalle ja myi lopulta triplaplatinaa. 

DMX julkaisi debyyttialbuminsa It's Dark and Hell Is Hot myös vuonna 1998 ja hän on toinen artisti, joka on julkaissut kaksi albumia samana vuonna ja jotka kummatkin ovat päätyneet listaykkösiksi Billboard top 200 -listalla. DMX:n viisi ensimmäistä albumia on debytoinut listaykkösenä, tehden hänestä ainoan joka on pystynyt vastaavaa saavutukseen listan historiassa.

## Kappaleet
# My Niggas (Skit) 1:27
# Bring Your Whole Crew 3:40
# Pac Man (Skit) :56
# Ain't No Way 4:49
# We Don't Give a Fuck (feat. Jadakiss & Styles P) 4:07
# Keep Your Shit the Hardest 4:48
# Coming From (feat. Mary J. Blige) 5:13
# It's All Good 4:17
# The Omen (feat. Marilyn Manson) 4:56
# Slippin' 5:05
# No Love 4 Me 4:00
# Dogs for Life 5:31
# Blackout (feat. The L.O.X. & Jay-Z) 5:00
# Flesh of My Flesh, Blood of My Blood 4:32
# Heat 4:07
# Ready to Meet Him 7:24
Maameren tarinat (minisarja)

**Maameren tarinat** (*Legend of Earthsea*) on yhdysvaltalainen kaksiosainen minisarja, joka perustuu Ursula K. Le Guinin Maameren tarinat -kirjasarjan fantasiakirjoihin. Se esitettiin Sci-Fi Channelilla ensimmäisen kerran joulukuussa 2004.

Sarjan päähenkilö on nuori mies Ged, jolla on taikavoimia. Hän lähtee etsimään muinaisten taikojen lähdettä. Gedin kohtalo on sidoksissa koko Maameren kohtaloon. Gediä näyttelee Shawn Ashmore. 

## Näyttelijät

Lähde: 

## Lähteet

## Aiheesta muualla
* 
*
Monsteriauto

**Monsteriauto** (engl. *monster truck*) on isokokoinen ajoneuvo, jonka tyypillisimmät tunnusmerkit ovat äärimmäisen isot renkaat ja jousitus. Autot on yleensä muotoiltu pickup-tyylisiksi. Monster truckeja käytetään yleisön viihdyttämiseen ja joissain tapauksissa ne esiintyvät motocrosskilpailuissa, *tractor pulling* -kilpailuissa ja romuralleissa.

Pääsääntöisesti monster truck -näytös sisältää monster truckin murskaamassa pienempiä autoja isoilla renkaillaan. Nämä autot voivat ylittää suurimman osan ihmisen rakentamista esteistä, joten niissä on kaukosäätöinen sammutuskatkaisin ehkäisemään onnettomuuksia, jos kuljettaja menettää ajoneuvon hallinnan.

Menneinä vuosina monet monster truck -kilpailut ovat loppuneet ”freestyle”-osuuteen, joka muistuttaa skeittausta jättiläismäisillä autoilla, kuljettajat ovat vapaita valitsemaan oman reitin radalta.

Tunnetuin monster truck -liiga on leluyhtiö Mattelin lelutuotesarja Hot Wheelsin tuottama Monster Jam.

Joka vuosi Las Vegasissa järjestetään Monster Jams world final, joka on luultavasti tämän hetken tunnetuin monster truck&nbsp;-tapahtuma.

## Autojen tekniikkaa

Monster truckit vaativat suuren painonsa takia tehokkaan moottorin ja useimmissa autoissa tehoa on yli tuhat hevosvoimaa. Paino ja usein suoritetut hypyt asettavat jousitukselle tiukat vaatimukset, ja kaikissa autoissa iskunvaimentimia onkin rengasta kohden kolme tai enemmän.

Autoissa ei käytetä äänenvaimentimia, joten melu on tapahtumissa erittäin kova. 

## Kuuluisia monster truckeja
*Avenger 
*Bad News Travels Fast 
*Batman 
*Big Dawg 
*Bigfoot
*Blue Thunder 
*Big Swede 
*Bounty Hunter 
*Brutus 
*Bulldozer 
*Destroyer 
*Devastator 
*El Toro Loco 
*Eradicator 
*Grave Digger
*Gun Slinger
*Hot Wheels 
*Iron Outlaw 
*Jurassic Attack 
*King Krunch 
*Madusa
*Maximum Destruction
*Monster Mutt 
*Predator 
*Prowler 
*Scarlet Bandit 
*Sudden Impact 
*T-Maxx 
*Taz
*USA-1 
*Turtles

## Aiheesta muualla
Paratrooper

**Paratrooper** eli "Pilvenpyörä" on  yleisesti esimerkiksi kiertävissä tivoleissa nähtävä huvipuistolaite. Se on kaltevassa asennossa pyörivä pyörä, joka nousee korkeimmillaan noin 10 metriin. Helsingin Linnanmäellä tällainen laite oli vuosina 1962&ndash;1985, jolloin se siirrettiin Kouvolan Tykkimäelle vuodeksi 1988 lähtien. Samanlainen laite on myös Nokkakiven huvipuistossa Lievestuoreella.
Joukkoliike

**Joukkoliike** on suuren joukon mukaansa tempaava liike, jonka tavoitteena on tavallisesti yhteiskunnan muuttaminen. Joukkoliikkeet voi jakaa yleisiin ja erityisiin joukkoliikkeisiin.

*Yleiset joukkoliikkeet* eli *kulttuuritrendit* ovat organisoimattomia muutosprosesseja, jotka johtavat pitkäaikaisiin ajattelutapojen ja arvostusten muutoksiin. Aluksi taloudessa ja väestöryhmien suhteissa tapahtuneita muutoksia seuraa muutospaineiden voimistuminen. Esiin astuu ajan ilmiön tulkkeja ja tulevan ennustajia, kuten henkisiä suunnannäyttäjiä, profeettoja, filosofeja tai kirjailijoita, minkä jälkeen seuraa ajattelun ja arvostusten muutos. Suuria yleisiä joukkoliikkeitä ovat olleet esimerkiksi suuret maailmanuskonnot, uskonpuhdistukset, valistuksen synnyttämä modernismi, kansallisuusaate, työväenliike, naisliike ja ympäristöliike.

*Erityinen joukkoliike* voi kehittyä yleisestä joukkoliikkeestä. Erityisellä joukkoliikkeellä on tunnetut johtajansa ja ohjelmansa, johon liikkeen tavoitteet on kirjattu. Liikkeen jäsenet ovat sitoutuneet ajamaan yhteistä asiaa esimerkiksi jäsenkorttien, valojen vannomisen ja lupausten antamisen kautta. Reformiliikkeet ovat erityisiä joukkoliikkeitä, jotka pyrkivät parantamaan yhteiskuntaa samalla kuitenkin hyväksyen sen pohjimmaiset arvot ja rakenteet. Vallankumoukselliset liikkeet haluavat saada aikaan perinpohjaisen muutoksen ja kieltävät vallitsevan järjestelmän toimintatavat ja päämäärät.

## Katso myös
* Kansanliike
* Muoti

## Lähteet
Lebanon (New Hampshire)

**Lebanon** on kaupunki Graftonin piirikunnassa, New Hampshiressa, Yhdysvalloissa. 

Lebanonista tuli kaupunki 4. heinäkuuta 1761. Se nimettiin Connecticutissa sijaitsevan Lebanonin  kaupungin mukaan, josta monet kaupungin varhaisista asukkaista tulivat. Kaupungin pinta-ala on United States Census Bureaun mukaan 107,1 km². Siitä vesistöjä on 2,6 km² eli 2,39 %. Kaupungissa virtaa Mascomajoki. Kaupungin korkein kohta on sen itärajalla sijaitseva Shakervuori, joka kohoaa 505 metriin merenpinnan yläpuolella. 

Lebanonissa oli vuoden 2000 väestönlaskennan aikaan 12&nbsp;568 asukasta, 5&nbsp;500 taloutta ja 3&nbsp;178 perhettä. Asukastiheys oli 120,2/km².

## Aiheesta muualla

* Viralliset sivut
Lebanon

**Lebanon** on ainakin seuraavien paikkojen nimi:

* Lebanon (Connecticut)
* Lebanon (Etelä-Dakota)
* Lebanon (Illinois)
* Lebanon (Indiana)
* Lebanon (Kansas)
* Lebanon (Kentucky)
* Lebanon (Maine)
* Lebanon (Missouri)
* Lebanon (Nebraska)
* Lebanon (New Hampshire)
* Lebanon (New Jersey)
* Lebanon (New York)
* Lebanon (Ohio)
* Lebanon (Oregon)
* Lebanon (Pennsylvania)
* Lebanon (Tennessee)
* Lebanon (Virginia)
* Lebanon (Wisconsin)
* Libanon (), valtio Lähi-idässä
Pornonäyttelijä

**Pornonäyttelijä**, on henkilö, joka esiintyy pornoelokuvissa. Useimmiten pornonäyttelijät esiintyvät alasti. Osa pornonäyttelijöistä on erikoistunut tiettyihin pornoelokuvien tyylilajeihin, joista heidät tunnetaan hyvin. Pornonäyttelijästä käytetään myös nimityksiä **pornotähti**, **aikuisviihdenäyttelijä** ja **aikuisviihdetähti**.

Tunnettuja miespuolisia pornonäyttelijöitä ovat Ron Jeremy ja John Holmes. Naispuolisista pornonäyttelijöistä tunnettuja ovat Jenna Jameson ja Jenna Haze. On myös transsukupuolisia pornonäyttelijöitä, joista pääosa on shemaleja.

Jotkut pornonäyttelijöistä ovat erikoistuneet homopornoon.

## Katso myös
* Luettelo naispornonäyttelijöistä

## Lähteet
Olutravintola Pikkulintu

**Olutravintola Pikkulintu** oli Itä-Helsingin Puotilassa sijaitseva anniskeluravintola. Pienestä koostaan huolimatta se on tunnettu monipuolisesta olut- ja erityisesti mallasviskivalikoimastaan, joka on tiettävästi Suomen laajin.

Tammikuussa 2006 brittiläinen Whisky Magazine listasi Pikkulinnun maailman parhaimpien viskiravintoloiden joukkoon . Kesällä 2007 Pikkulintu sijoittui Suomen parhaat baarit 2007 -äänestyksessä seitsemänneksi .

## Aiheesta muualla
* Pikkulinnun omat www-sivut
* Juomanlaskija-lehden artikkeli Pikkulinnusta
* https://www.facebook.com/olutravintolapikkulintu/

## Lähteet
Malta (Ohio)

**Malta** on kylä Morganin piirikunnassa, Ohiossa, Yhdysvalloissa. Se sijaitsee Muskingumjoen rannalla, vastapäätä Morganin piirikunnan pääkaupunkia McConnelsvilleä.

Maltan pinta-ala on United States Census Bureaun mukaan 0,9 km², josta vesistöjä on 0,1 km² eli 8,82%. Vuoden 2000 väestönlaskennan aikaan Maltassa oli 696 asukasta, 283 taloutta ja 198 perhettä. Asukastiheys oli 866,9/km².

Malta on saanut nimensä Välimeressä olevan saaren mukaan. Nimen antoi yksi sen ensimmäisistä asukkaista,  merimies, joka oli käynyt Maltan saarella. 

Maltan nykyisenä pormestarina toimii Paul D. Barkhurst. 

## Lähteet

## Aiheesta muualla
* Viralliset sivut
Malta (täsmennyssivu)

**Malta** tarkoittaa seuraavia:

* Malta, saarivaltio Välimerellä
* Malta, Maltan pääsaari
* malta, Maltalla puhuttava kieli
* Malta, kaupunki Latviassa
* Malta, järvi Puolassa
* Malta, paikkakunta Idahossa Yhdysvalloissa
* Malta, paikkakunta Illinois’ssa Yhdysvalloissa
* Malta, paikkakunta Montanassa Yhdysvalloissa
* Malta, paikkakunta New Yorkissa Yhdysvalloissa
* Malta, paikkakunta Ohiossa Yhdysvalloissa.
* Malta, ruotsalainen yhtye
Veikko Juntunen

**Veikko Johannes Juntunen** (s. 18. syyskuuta 1946 Posio) on suomalainen sanoittaja ja säveltäjä, aiemmalta ammatiltaan kirjaltaja. Hän on sanoittanut ja säveltänyt yli 3000 kappaletta ja hänen kappaleitaan on levyttänyt  lähes 300 artistia tai yhtyettä. Juntunen on tehnyt varsinkin iskelmiä ja muuta tanssimusiikkia, mutta vähäisemmässä määrin myös lastenlauluja, joululauluja, hengellisiä lauluja, näytelmämusiikkia ja muun muassa pop-passion. 

Hänen kappaleistaan tunnetuimpia ovat muun muassa Jamppa Tuomisen hitit ”Aamu toi ilta vei”, "Jos ystävään luottaa voit" ja "Kevään ensi kukkanen". Juntunen on tehnyt Jamppa Tuomisen 250 kappaleesta 63. 

Posiolta Ouluun nuorena muuttanut Juntunen soitti 1960-luvulla oululaisissa rautalanka- ja tanssiorkestereissa. Keikkailu jatkui 1970-luvun alkupuolelle asti. 1980-luvun alussa Juntunen muutti Kiiminkiin. Hänen ensimmäinen levytetty sävellyksensä ja sanoituksensa oli ”Nuoruus on hetki vain” (1970), joka oli samalla samassa kirjapainossa työskennelleen Matti Eskon ensilevytys. Jamppa Tuomisen ja Matti Eskon lisäksi Juntusen lauluja ovat levyttäneet muun muassa Frederik, Katri Helena, Kirka, Arja Havakka, Matti ja Teppo, Teuvo Oinas, Matti Ojala, Esko Rahkonen, Jari Sillanpää, Reijo Taipale, Souvarit, Solistiyhtye Suomi sekä Tarja Ylitalo. Myös Oulun Kärppien kannatuslaulu ”Kärpät on rautaa” (1980) on Juntusen tekemä.

Juntunen on säveltänyt myös hengellisen passion nimeltä *Noussut hän on*, joka levytettiin vuonna 1979.

Juntunen palkittiin elämäntyöstään Suven Sävel -iskelmäfestivaaleilla 29. heinäkuuta 2006. Hän on käyttänyt myös salanimiä Manna Korpi, Tiina Kouva, O. Nuutimo ja Papol.

Ouka-kirjaston verkkosivuille on myös julkaistu noin 800 nuottia Veikko Juntusen kappaleista.

## Lähteet

* http://oulu.ouka.fi/kirjasto/oulunarkki/arkki_kaunokirjallisuus.aspx?teema=43&nimi=Veikko%20Juntusen%20nuotit&valikko=0 

### Viitteet

## Aiheesta muualla
* Juntunen Populaarimusiikin museon tietokannassa
* Fimic: ”Veikko Juntuselta käy säveltäminen ja sanoittaminen yhdessä tai erikseen”
* 
* 
* Juntusen nuotteja digitoituina Oulun Arkissa
Ostoskärry

**Ostoskärry** on kaupoissa asiakkaiden käytössä oleva väline, jolla he voivat keräillä kaupan tuotteita ja kuljettaa ne kassalle ja joskus myös edelleen autolleen. 

Ostoskärryn varastamisen ja jonnekin hylkäämisen takia ostoskärryt on usein nykyään kiinnitetty ketjulukoilla toisiinsa. Lukko avautuu syöttämällä kolikko tai poletti sille varattuun aukkoon. Rahan saa takaisin, kun kärryn käy viemässä takaisin erityisiin kärrypysäkkeihin, joissa sen voi jälleen lukita kiinni toisiin kärryihin.

Myös jalankulkijan vedettävää kärrylaukkua kutsutaan joskus ostoskärryksi.

## Ominaisuuksia
Ostoskärry on suuri, koriin verrattava metallinen tai muovinen kehikko, joka on nostettu pyörien päälle. Kärryssä on kädensijana toimiva vaakasuora tanko.

Useimmissa ostoskärryissä on myös kokoontaitettava lastentuoli, johon lapsen voi panna istumaan kaupassakäynnin ajaksi. Lapsille on myös joissain suurissa supermarketeissa erityinen ”autoversio”, eli ostoskärryt, joiden keulaan on asennettu muovinen autonkoppi, jonne vähän isommatkin lapset (2–5-vuotiaat) mahtuvat istumaan.

Ostoskärryn pyörät lukkiutuvat magneettisesti, kun se työnnetään liukukäytävälle. Tämä on turvallisuuden kannalta keskeistä, sillä mikäli liukukäytävillä kuljetetaan kärryjä, joissa ei ole liukukäytäväpyöriä, ne voivat lähteä valumaan alaspäin.

## Historiaa
Ensimmäiset ostoskärryt esiteltiin asiakkaille 4. heinäkuuta 1937. Kärryn keksi Sylvan Goldman, joka omisti Humpty-Dumpty-kauppaketjun Oklahoma Cityssä. Goldman valmisti mekaanikko Fred Youngin avustuksella ensimmäiset ostoskärryt. Kärryt rakennettiin metallikehikosta ja alle lisättiin pyörät. Keksintöä mainostettiin osana uutta ”Ei ostoskorien kanniskelua” -suunnitelmaa.

Keksintö ei aluksi saanut osakseen suurta suosiota. Miesten mielestä kärryt olivat neitimäisiä; naiset pitivät niitä jonkinlaisena uutena vaihtoehtona lastenvaunuille. Goldman palkkasi muutaman mallin – miehiä ja naisia – näyttämään kärryjen todellisen kätevyyden ja toimintatarkoituksen. Tämän jälkeen ostoskärryistä tuli suosittuja ja tunnettuja. Goldmanista tuli miljonääri, mutta hän jatkoi kärryjen suunnittelua parannusten toivossa. Ostoskärryjen kokoa suurennettiin, sillä kauppiaat huomasivat asiakkaiden ostavan sitä enemmän tavaraa mitä suurempi kori kärryissä oli.

## Moottoroidut ostoskärryt

Moottoroidut ostoskärryt ovat istuttavia ostoskorilla, sähkömoottorilla ja navigointijärjestelmällä varustettuja pyörillä kulkevia liikkumisen apuvälineitä.  Supermarkettien ja muiden suurten vähittäiskauppojen omistajat tarjoavat moottoroituja ostoskärryjä niille, joilla on pysyvä tai tilapäinen fyysinen vamma, joka voi vaikeuttaa kävelyä suurten myymälöiden läpi tai normaalin ostoskärryn työntämistä.

## Lähteet

## Aiheesta muualla
Maastoauto

**Maastoauto** (puhekielessä usein **maasturi**) on auton korimalli, joka on suunniteltu kulkemaan vaativissa tieolosuhteissa ja myös tien ulkopuolella (off-road). Tyypillistä maastoautoille on tavallista suuremmat ja karkeakuvioisemmat renkaat, korkeampi maavara ja hyvät lähestymis- jättö- ja ramppikulmat sekä alennusvaihteella varustettu nelivedon mahdollistava jakovaihteisto. Usein maastoautot ovat lisäksi normaaliautoa suurempia (vaikka tästä onkin haittaa maastoajossa), niissä saattaa olla iskutilavuudeltaan suurempi ja tehokkaampi polttomoottori ja niissä saattaa olla lukittava tasauspyörästö.

## Joitain maastoautoja
* Chevrolet Blazer (vanhemmat)
* Ford Bronco
* Ford Explorer (myös muita malleja)
* Isuzu Trooper (ei valmistettu 2002 jälkeen) (rinnakkaismallit Opel ja Vauxhall)
* Nissan Patrol
* Jeep
* Lada Niva
* Land Rover
* Mitsubishi Pajero
* Range Rover
* Toyota Land Cruiser
* UAZ
* Suzuki SJ410, SJ413, Samurai, Vitara, Jimny

## Katumaasturi

Markkinoilla on myös niin sanottuja katumaastureita, joita ei enää ole tarkoitettu varsinaiseen maastokäyttöön. Myös varsinaisten maastoautovalmistajien mallistossa on katumaastureiksi luokiteltavia malleja. 

Katumaastureissa ei yleensä ole alennusvaihdetta jakovaihteistossa eivätkä niiden alustan ominaisuudet (maavara, pyörien joustovarat) vastaa varsinaisia maastoautoja. Yleensä niissä ei ole tasauspyörästön lukkoakaan, minkä seurauksena ristikkäisten pyörien jäädessä esimerkiksi maastoajossa vaille kosketusta maanpintaan, auto pysähtyy paikalleen tasauspyörästön välittäessä moottorin kaiken voiman näille pyörille.

## Katso myös
* Maastoajoneuvo
* Camel Trophy, maastoautojen kilpailu

## Lähteet
* 
* 
* 
*
AFS

**AFS**, alkuperäiseltä nimeltään **American Field Service**, on kansainvälinen voittoa tavoittelematon vapaaehtoistoimintaan perustuva vaihto-oppilasjärjestö. AFS:n ohjelmiin osallistuu vuosittain yli 12&nbsp;000 nuorta, ja toiminnassa on mukana noin 50&nbsp;000 vapaaehtoista. Vuosien 1947 ja 2004 välisenä aikana AFS:n ohjelmiin osallistui
300 000 nuorta yli 50:stä maasta.  

Järjestön perustivat Ranskassa vuonna 1914 ensimmäisen maailmansodan vapaaehtoiset ambulanssinkuljettajat. Maailmansotien päätyttyä toiminta muuttui taistelukenttien ambulanssitoiminnasta vaihto-oppilastoimintaan. Suomessa AFS on harjoittanut vaihto-oppilastoimintaa vuodesta 1948. Se on vanhin Suomessa toimivista vaihto-oppilasjärjestöistä. Suomen AFS:llä on paikallisyhdistyksiä ympäri maata. Paikallisyhdistyksissä toimii yli 2&nbsp;000 vapaaehtoista. 

Suomesta on AFS:n kautta mahdollista lähteä vaihto-oppilaaksi noin 30 eri maahan. Vuosittain maailmalla on noin 130-170 suomalaista AFS-vaihto-oppilasta. Suomeen tulee eripituisiin vaihto-ohjelmiin vuosittain noin 150 nuorta, jotka viettävät vaihto-oppilasaikansa suomalaisissa isäntäperheissä ja opiskelevat suomen- tai ruotsinkielisessä lukiossa.

AFS järjestää vuosittain (2016-) yhteistyössä Opetushallituksen ja Yhdysvaltain suurlähetystön kanssa Future Leaders -stipendiohjelman Yhdysvaltojen AFS:n kanssa. Kuusiviikkoiseen ohjelmaan osallistuu amerikkalaisia ja suomalaisia stipendiaatteja.
## Lähteet
* 
* 
* 
* 
* 
*  
* AFS International vuosiraportti 2018 https://afs.org/about-afs/#afs-nav-annual-report  viitattu 10.8.2020
* Suomen AFS https://www.afs.fi/suomen-afs/ viitattu 10.8.2020
* Suomen AFS, Future Leaders, https://www.afs.fi/future-leaders/ viitattu 10.8.2020
* 
### Viitteet
Memorial Van Damme

**Memorial Van Damme** on Kuningas Baudouinin stadionilla Brysselissä vuosittain Ivo Van Dammen muiston kunniaksi järjestettävä yleisurheilutapahtuma. Kilpailu kuuluu nykyisin Timanttiliigaan. Aikaisemmin se kuului Timanttiliigan edeltäjään Kultaiseen liigaan.

Tapahtuman järjesti vuonna 1977 joukko toimittajia 22-vuotiaana auto-onnettomuudessa kuolleen 1976 Montrealin olympialaisten kaksinkertaisen hopeamitalistin Ivo van Dammen muistoksi.

## Memorial Van Damme -kilpailussa tehdyt maailmanennätykset

## Aiheesta muualla
* Viralliset sivut
Etelänmammutti

**Etelänmammutti** eli **etelännorsu** (*Mammuthus meridionalis*) on sukupuuttoon kuollut mammuttilaji, joka eli plioseenilta pleistoseenille. Se oli yksi suurimmista tunnetuista norsueläimistä, ja saattoi kasvaa neljä metriä korkeaksi ja 10,7 tonnin painoiseksi. Etelänmammutti muistutti ulkonäöltään nykyistä aasiannorsua, mutta sillä oli paljon suuremmat syöksyhampaat. Syöksyhampaat olivat hieman käyrät, ja saattoivat olla jopa 3,2 metriä pitkät ja läpimitaltaan 30-senttiset.

Etelänmammutti oli yksi ensimmäisistä mammuteista. Se eli avoimilla metsämailla Etelä-Euroopasta Aasiaan, eikä se ollut sopeutunut kylmään ilmastoon. Toisin kuin aiemmin uskottiin, etelänmammutti ei todennäköisesti levinnyt Pohjois-Amerikkaan.

## Lähteet
Tunnuslaatikko

**Tunnuslaatikko** on aikakaus- ja sanomalehtien jokaisessa numerossa oleva palsta tai kehystetty laatikko, jossa kerrotaan vähintään vastaavan päätoimittajan nimi, julkaisun painovuosi ja julkaisija. Näiden asioiden ilmoittamista edellyttää Suomessa laki sananvapauden käyttämisestä joukkoviestinnässä (5§):Julkaisijan on huolehdittava siitä, että julkaisussa, aikakautisessa julkaisussa ja verkkojulkaisussa on tieto julkaisijasta. Julkaisijan ja vastaavan toimittajan on huolehdittava siitä, että aikakautisessa julkaisussa ja verkkojulkaisussa on tieto myös vastaavasta toimittajasta. Julkaisussa ja aikakautisessa julkaisussa tulee olla tieto myös sen valmistamisvuodesta. – – Jos aikakautista julkaisua, verkkojulkaisua tai ohjelmaa varten on määrätty useita vastaavia toimittajia, tulee kyseisessä julkaisussa tai ohjelmatoiminnassa ilmoittaa, mistä julkaisun tai ohjelman osasta kukin heistä vastaa.

Lain edellyttämien tietojen lisäksi voidaan tunnuslaatikossa kertoa muiden toimittajien,  taittajien, valokuvaajien, vakituisten avustajien ja muiden lehden tekoon vaikuttaneiden nimet ja yhteystiedot. Edelleen tunnuslaatikosta voi löytyä tietoa lehden tilaus-, irtonumero- ja ilmoitushinnoista, asiakaspalvelun ja ilmoitusmyyjien yhteystietoja, perustietoa lehteä julkaisevasta yrityksestä tai yhteisöstä sekä muita lukijoille, mainostajille, avustajille tai lehden muille sidosryhmille tärkeitä tietoja. Tunnuslaatikosta löytyy yleensä myös julkaisun ISSN-numero ja tieto julkaisun painaneesta kirjapainosta. 
Yleensä laatikko on lehden alku- tai loppupuolella vakiopaikalla. 

Tunnuslaatikon nimitys *apinalaatikko* on toimittajien humoristista ammattikieltä.

## Lähteet
Diamantina

**Diamantina** on kunta Minas Geraisin osavaltiossa Brasiliassa. Vuoden 2010 laskennassa väkiluku oli 45&nbsp;880, arvio vuodelle 2016 on noin 48&nbsp;000.

Diamantina perustettiin 1700-luvun alkupuolella nimellä *Arrial do Tijuco*. Kaupunki oli 1700- ja 1800-luvulla timanttikaivosteollisuuden keskus. Diamantina on listattu UNESCOn maailmanperintökohteeksi hyvin säilyneenä esimerkkinä brasilialaisesta barokkiarkkitehtuurista.

## Lähteet

## Aiheesta muualla
NFC East

**NFC East** on amerikkalaisen jalkapallon ammattilaisliigan National Football Leaguen National Football Conferencen itäinen divisioona. Siinä pelaa neljä joukkuetta: Dallas Cowboys, New York Giants, Philadelphia Eagles ja Washington Football Team

Kun divisioona muodostettiin AFL:n ja NFL:n yhdistyttyä vuonna 1970, siihen kuului myös St. Louis Cardinals. Vaikka joukkue siirtyikin Tempen kaupunkiin, Arizonan osavaltioon vuonna 1988, Cardinals pysyi NFC Eastissä vuoden 2002 uudelleenjärjestelyyn saakka. Tällöin Cardinals siirtyi NFC Westiin. Vaikka St. Louis Ramsin kotipaikka sijaitseekin maantieteellisesti idempänä kuin Dallas, Cowboys pysyi NFC Eastissä ja Rams NFC Westissä kummankin pitkän divisioonahistorian ansiosta: Cowboysin keskeisiä kilpakumppaneita ovat kaikki kolme muuta NFC Eastin joukkuetta ja Ramsillä on NFC Westissä pitkä ja vaihteleva historia San Francisco 49ersin kanssa. 

NFC Eastin joukkueet ovat selviytyneet Super Bowliin ennätykselliset 19 kertaa ja voittaneet niin ikään ennätykselliset 11 kertaa. Divisioonan joukkueista ainoastaan Philadelphia Eagles on ilman Super Bowl -voittoa, mutta on pelannut ottelussa kahdesti.

## Divisioonamestarit

* Pelaajien lakko vuonna 1982 lyhensi runkosarjan vain yhdeksän ottelun mittaiseksi. Runkosarjan päätteeksi NFL järjesti 16 joukkueen play off -turnauksen vain tänä vuonna. Divisioonasijoitukset sivuutettiin, mutta Washington Redskinsin voittoprosentti oli divisionan paras.

## Wild Cardilla eli villillä kortilla pudotuspeleihin päässeet
:*Vuodesta 1970*
*1970 - &mdash;
*1971 - Washington Redskins
*1972 - Dallas Cowboys
*1973 - Washington Redskins
*1974 - Washington Redskins
*1975 - Dallas Cowboys
*1976 - Washington Redskins
*1977 - &mdash;
*1978 - Philadelphia Eagles
*1979 - Philadelphia Eagles
*1980 - Dallas Cowboys
*1981 - New York Giants, Philadelphia Eagles
*1982 - *
*1983 - Dallas Cowboys
*1984 - New York Giants
*1985 - New York Giants
*1986 - Washington Redskins
*1987 - &mdash;
*1988 - &mdash;
*1989 - Philadelphia Eagles
*1990 - Philadelphia Eagles, Washington Redskins
*1991 - Dallas Cowboys
*1992 - Philadelphia Eagles, Washington Redskins
*1993 - New York Giants
*1994 - &mdash;
*1995 - Philadelphia Eagles
*1996 - Philadelphia Eagles
*1997 - &mdash;
*1998 - Arizona Cardinals
*1999 - Dallas Cowboys
*2000 - Philadelphia Eagles
*2001 - &mdash;
*2002 - New York Giants
*2003 - Dallas Cowboys
*2004 - &mdash;
*2005 - Washington Redskins
*2006 - Dallas Cowboys, New York Giants
*2007 - New York Giants, Washington Redskins
*2008 - Philadelphia Eagles
 - Pelaajien lakko vuonna 1982 lyhensi runkosarjan vain yhdeksän ottelun mittaiseksi. Runkosarjan päätteeksi NFL järjesti 16 joukkueen play off -turnauksen vain tänä vuonna. Divisioonasijoitukset sivuutettiin, mutta Washington Redskinsin voittoprosentti oli divisioonan paras.

## Play off -esiintymiset yhteensä

1 Joukkue oli vuoteen 1988 saakka nimeltään St. Louis Cardinals. Cardinals siirtyi NFC Westiin kaudella 2002.
Rocasin atolli

**Rocasin atolli** on asumaton atolli, joka kuuluu hallinnollisesti Rio Grande do Norten osavaltioon Brasiliassa. Atollin pinta-ala on 7,5 km² ja ellipsinmuotoisen saaren pidempi akseli on 3,7 ja lyhyempi 2,5 kilometriä pitkä.

Atolli on suojelualue ja se listattiin UNESCOn maailmanperintöluetteloon vuonna 2001 yhdessä viereisen Fernando de Noronhan saariston kanssa. Suojelualueella asuu useita eri kilpikonna-, hai-, delfiini-, ja merilintulajeja. Atolli koostuu pääasiassa korallista ja punalevistä.

## Lähteet
Bobo (sarjakuvalehti)

**Bobo** oli lapsille suunnattu sarjakuvalehti, jota julkaistiin Suomessa vuosina 1978–1985. Nimikkosarja Bobo oli Helge-sarjakuvasta tunnetun Lars Mortimerin luomus.

Bobo oli jonkinlainen peikko, jonka ainoa vaatekappale oli sulkahattu. Hän asui luolassa joka sijaitsi suuressa metsässä. Bobolla oli myös Flax-kiikari, joka mahdollisti salamannopean siirtymisen paikasta toiseen. Siirto tapahtui siten, että ensin kiikarin läpi katsottiin kohdetta mihin haluttiin päätyä ja sanottiin "kierrän kehät yx ja kax, saan esiin sanan FLAX!". Liikuttaessa kohteeseen mikä sijaitsi näkyvyysalueen ulkopuolella tarvittiin välisiirtoja.

Muita sarjan hahmoja olivat Nyppy, pieni, valkoinen ja kokonaan karvainen olento, joka kuului nyppyjen lajiin. Bobon tyttöystävä oli Klaara, aikoinaan metsään hylätty mollamaija.

Lehti ilmestyi kahdeksan kertaa vuodessa. Lisäksi vuosina 1977–1984 julkaistiin Bobo-vuosialbumit. Vuonna 1985 Bobo-lehteä ilmestyi enää yksi numero.
Museotie

**Museotie** on tieverkon osa, joka on erityispiirteiltään tai historiansa perusteella merkityksellinen. Tie voi olla edelleen normaalissa käytössä tai sen on syrjäyttänyt uudempi tieyhteys. Museotiet on useimmiten merkitty tiekarttoihin ja maastoon. Tiet on pyritty jättämään siihen tilaan, että kävijä saa käsityksen entisajan tiestöstä ja liikenneolosuhteista. Joskus tie itsessään vaikuttaa tavalliselta maantieltä, mutta sillä on historiallinen tausta. Esimerkkinä museotiestä on Petsamoon johtaneen Jäämerentien eräs osuus, Inarin kunnassa sijaitseva Magneettimäki, joka on katsottu historiallisesti merkittäväksi kohteeksi. Toinen huomattava museotie on Suomussalmella Raatteeseen johtava tie, jonka varrella käytiin ankaria taisteluja talvisodan aikana.

Väyläviraston ja sen edeltäjien Tiehallinnon ja Tie- ja vesirakennuslaitoksen valintaperusteina on ollut tien valtakunnallinen historiallinen ja kulttuurihistoriallinen merkitys, tietekninen merkitys, tie- ja liikennehistoriallinen merkitys, paikallinen erikoismerkitys, ennallaan säilyttämisen edellytykset sekä alkuperäisyys. Lähes kaikki museotiet on otettu luetteloon 1982.

Valtakunnallisesti vastuu tienpidon perinneasioista kuuluu vuoden 2026 alusta lähtien Sisä-Suomen elinvoimakeskukselle; aikaisemmin vastuu oli Pirkanmaan elinkeino-, liikenne- ja ympäristökeskuksella. 

## Suomen museotiet
Museoteitä ovat Elinkeino-, liikenne- ja ympäristökeskuksen luettelon mukaan vuoden 2012 joulukuussa seuraavat 22 tietä:

Museoteistä Fagervikintie ja Tallimäki–Virojoki-tie ovat osia Suuresta Rantatiestä, ja Vanhalinnantie ja Porras–Renko-tie ovat osia Hämeen Härkätiestä. Kuortti–Miekansalmi-tie on osa Suurta Savontietä. Taistelutantereentien aikaisempi nimi oli Minnestodsintie. Peräkunnantiestä on käytetty museokohdeselvityksessä myös rinnakkaisnimeä Kuru–Ruovesi-tie. Luettelosta on poistettu Rautalammilla oleva Toholahti–Hankavesi -tie, joka oli vielä vuonna 2007 julkaistussa tiehallinnon museokohdeselvityksessä.

## Katso myös
*Museosilta

## Lähteet
* 

### Viitteet

## Aiheesta muualla

* Kartta Suomen museoteistä ja -silloista
*